钦定古今图书集成/明伦汇编/官常典/第161卷 > 夷
## 钦定古今图书集成/明伦汇编/官常典/第161卷 > 夷

周有夷国，为颛顼之后。

按《路史》：“帝颛顼高阳氏取胜奔氏曰娽，生伯称、卷章、
季禺三人。卷章取梎水氏曰娇，生犁及回。回食于吴，
是曰吴回。吴回生陆终，取鬼方氏曰嬇𣎜。三年生子
六人：曰樊，曰惠连，曰篯，曰求言，曰晏安，曰季连。求言，
䢵姓，封于侩，是为会人，介于河伊，贪啬灭爵，上下不
临。重氏伐而亡之。”傿路云：邬、偪夷，皆䢵分也。偪夷则
晋灭之。

平王四十九年“秋八月，纪人伐夷。”

按《春秋》不书。按《左传》，隐公元年，“秋八月，纪人伐夷。
夷不告，故不书。”

〈注〉夷国在城阳庄武县。

僖王四年，周𫇭国以晋师伐夷，杀夷诡诸按《春秋》不书。按《左传庄公十六年》：“初，晋武公伐夷，
执夷诡诸。𫇭国请而免之，既而弗报，故子国作乱，谓
晋人曰：‘与我伐夷而取其地’。遂会晋师伐夷，杀夷诡
诸。”